ProgarmC

ดังที่ผ่านมาแล้ว โปรแกรมภาษา มี 2 กลุ่ม คือ คอมไพเลอร์( Compiler) กับ อินเตอร์พรีเตอร์(Interpreter) ในที่นี้จะกล่าวถึงการทำงานของ คอมไพเลอร์ คอมไพเลอร์จะทำการแปลตลอดทั้งหมดของโปรแกรมโดยจะมีการตรวจสอบว่ามีการผิดพลาดทางไวยากรณ์ของโปรแกรมว่ามีข้อผิดพลาดหรือไม่ ถ้ามีจะแจ้งข้อผิดพลาดออกมาให้ผู้เขียนโปรแกรมทำการแก้ไข ซึ่งต้องทำการแก้ไขก่อนแล้วจึงให้คอมไพเลอร์แปลใหม่ โปรแกรมที่ยังไม่ผ่านการแปลจะเรียกว่า ซอร์สโปรแกรม (Source Program) หรือ ซอร์สโมดูล (Source module) แต่ถ้าผ่านการแปลเรียบร้อยและไม่มีข้อผิดพลาดใดๆ จะเรียกโปรแกรมส่วนนี้ว่า ออปเจกต์โปรแกรม (Object Program) หรือออปเจกต์โมดูล (Object Module) ออปเจกต์โปรแกรมนี้ยังไม่สามารถทำงานได้ จะต้องผ่านการลิงค์ (Link) หรือรวมเข้ากับไลบรารี่ (Library)ของระบบก่อนจึงจะเป็นโปรแกรมที่สามารถทำงานได้หรือเป็นภาษาเครื่องทีเรียกว่า เอ็กซ์ซีคิวท์โปรแกรม (Execute Program) หรือ โหลดโมดูล (Load Module) ซึ่งโดยทั่วไปแล้วจะเป็นไฟล์ที่มีนามสกุลเป็น .exe หรือ.comและสามารถนำโปรแกรมนี้ไปใช้งานได้ตลอดโดยไม่ต้องสั่งแปลใหม่อีก แต่ถ้ามีการแก้ไขโปรแกรมแม้เพียงเล็กน้อยก็ต้องทำการแปลใหม่หมดตั้งแต่ต้น การแปลโปรแกรมต้นฉบับ (Source program) จนได้ โปรแกรมที่ทำงานได้ (Executable Program) อาจแสดงได้ดังรูป
 * โปรแกรมแปลภาษา **

 แต่ปัจจุบันคอมไพเลอร์ที่ผู้ผลิตต่าง ๆ ส่วนมากจะทำงานทั้งสองขั้นรวมกันในการสั่งครั้งเดียวได้ โปรแกรมที่ใช้งานได้ออกมาโดยไม่แสดง Object program ออกมา การเลือกภาษาคอมพิวเตอร์ในการสร้างโปรแกรม ต้องพิจารณาหลาย ๆ ด้าน เช่น ประสิทธิภาพ ลักษณะของการประมวลผลและลักษณะการทำงาน เช่น ทำงานบนเครือข่ายได้หรือไม่ ความนิยมใช้ถ้ามีคนนิยมใช้มากเมื่อเกิดปัญหาก็อาจหาความรู้มาแก้ปัญหาได้ง่าย ความชำนาญของผู้ใช้เอง ฯลฯ ในหลักสูตรของโรงเรียนช่วงชั้นที่ 4 ทั่วไปเลือกภาษาซี ซึ่งมีลักษณะ เป็นภาษาที่มีรูปแบบเป็นโครงสร้าง เน้นให้คำสั่งมีประสิทธิภาพการคำนวณที่รวดเร็ว เข้าถึงอุปกรณ์ในระบบร่วมกับภาษาแอสเซมบลีได้ ใช้ควบคุมการทำงานไมโครคอมพิวเตอร์ข้อดี คือภาษาได้รับการพัฒนาอย่างต่อเนื่อง การออกแบบรหัสคำสั่งมีมาตรฐานร่วมกัน ถึงแม้จะเป็นภาษาซีต่างบริษัท ก็ใช้งานในส่วนคำสั่งพื้นฐานร่วมกันได้ ใช้ระยะเวลาสั้นในการเรียนรู้ จึงเหมาะสมนำไปใช้ในหลักสูตรการเรียนการสอน และนำไปสร้างงานโปรแกรมในระบบงานขนาดใหญ่ได้ ข้อจำกัดอยู่ในส่วนผู้ผลิตคอมไพเลอร์ ที่มีส่วนเพิ่มเติมจากมาตรฐานต่าง ๆ กันไป และคำสั่งที่เป็นมาตรฐานอาจอยู่ในตำแหน่งที่ต่างกัน

การติดตั้งคอมไพล์เลอร์ DevC++ การใช้งาน DevC++ เบื้องต้น

[] วิชาเทคโนโลยีสารสนเทศและการโปรแกรม

[]